ناس کورد- محەمەد جەواد زەریف، وەزیری دەرەوەى ئێران لە نیویۆرک وێنەیەکی لە تویتەرەکەى بڵاوکردووەتەوە کە تێیدا پەیوەندی بە محەمەد ڕەوانجی، باڵیۆزی وڵاتەکەى لە نەتەوە یەکگرتووەکان دەکات کە لە ئێستادا لە نەخۆشخانەیەکی ئەو شارەدایە. . پێشتر وەزارەتى دەرەوەى ئەمریکا ڕەتیکردەوە ڕێگە بە زەریف بدات چاوی بە هاوڕێ کۆنەکەى بکەوێت کە لەئێستادا نەخۆشی شێرپەنجەى هەیە و لە نەخۆشخانەیەکی نیویۆرکە. . زەریف لە هەژماری تویتەرەکەى چەند وێنەیەکی پەیوەندیی ڤیدیۆیی خۆیی و ڕەوانجی بڵاوکردووەتەوە و نوسیویەتی، "سوپاس بۆ تەکنەلۆجیا، توانیم قسە لەگەڵ هاوڕێیەکم بکەم و بیبینم کە ماوەى 40 ساڵە هاوڕێین و باڵیۆزمانە لە نەتەوە یەکگرتووەکان، باڵیۆز ڕەوانجی ئێستا لە نەخۆشخانەیە لە نیویۆرک کە چەند شەقامێک لێمەوە دورە." .
بەهۆی ڕێگرییەکەى ئەمریکاوە، دیبلۆماسە ئێرانییەکان تەنها دەتوانن لە ناوچەیەکی بچوکی نێوان مانهاتن و کوینز فیس لە نیویۆرک نیشتەجێ ببن و لەوێشەوە بۆ فڕۆکەخانەى جۆن کەنەدی.